                                                                                                                                                                                                           Pirkimo sąlygų 2 priedas „Techninė specifikacija“

TECHNINĖ SPECIFIKACIJA
  
	1.
	Sąvokos ir sutrumpinimai:

	1.1.
	Defektavimas – Laivo „Varūna“ (toliau – laivas) ir jo sistemų gedimų ir pažeidimų visumos nustatymas, įforminant defektavimo aktu. 

	1.2.
	Dokavimo vieta – Tiekėjo pasiūlyme nurodyta Paslaugų teikimo vieta.

	1.3.
	Paslaugos – Laivo dokavimo paslaugos atliekamos tam skirtoje vietoje ir  apimančios laivo iškėlimo iš vandens, defektavimo, remonto, nuleidimo į vandenį paslaugas.

	1.4.
	Pirkėjas ‒ Lietuvos transporto saugos administracija.

	1.5.
	Prekės – laivo remontui naudojamos  medžiagos, dažai, gruntai, glaistas, antifoulingas, tepalai, atsarginės detalės, remontui reikalingos dalys ir kitos medžiagos ir priemonės. 

	1.6.
	Sutartis ‒ Paslaugų pirkimo pardavimo sutartis, sudaroma tarp Pirkėjo ir Tiekėjo dėl pirkimo objekto (Paslaugų).

	1.7.
	Techninė specifikacija ‒ šis dokumentas.

	1.8.
	Tiekėjas ‒ ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo tiekti Techninėje specifikacijoje nurodytas Paslaugas.

	2.
	Reikalavimai Paslaugoms:

	2.1.
	Paslaugų teikimo vieta – Klaipėda.

	2.2.
	Tiekėjas turi pradėti teikti Paslaugas įsigaliojus Sutarčiai, ne vėliau kaip per 5 (penkias) darbo dienas arba kitu Šalių raštu (el. paštu) suderintu laiku, tačiau ne vėliau kaip per 2 (du) mėnesius. Paslaugų pradžios data iš anksto suderinama raštu (elektroniniu paštu) su Pirkėju.

	2.3.
	Pirkėjas ir Tiekėjas po laivo iškėlimo iš vandens, po laivo korpuso nuplovimo ir defektavimo atlikimo sudaro ir pasirašo Numatomų   suteikti paslaugų sąrašą su grafiku (toliau – Grafikas).

	2.4.
	Defektavimo metu dėl kiekvienos Techninėje specifikacijoje (Techninės specifikacijos priedo Nr. 2) nurodytos numatomo laivo remonto paslaugos / prekės turi būti parengtas ir abiejų Šalių pasirašytas  defektavimo aktas, kurio projektas yra parengiamas Tiekėjo ir raštu (el. paštu)  suderinamas su Pirkėju. Pirkėjas defektavimo akte pažymi poreikį, kurios konkrečios remonto paslaugos / prekės turi būti įtrauktos į Grafiką. Bet kokia remonto paslauga / prekė  negali būti pradėta teikti / įrengti neįtraukus jų  į Grafiką. 

	2.5.
	Jeigu laivo remonto metu paaiškėja, kad reikalingas papildomas defektavimas nei numatytas Techninės specifikacijos 2.4 papunktyje, Tiekėjui atlikus papildomą defektavimą, surašomas papildomas defektavimo aktas Techninės specifikacijos 2.4 papunktyje nustatyta tvarka. 

	2.6.
	Tiekėjui atliekant bet kokio tipo defektavimą, turi dalyvauti Pirkėjo ir Tiekėjo atstovai. 

	2.7.
	Tiekėjas ne vėliau kaip per 3 (tris) darbo dienas nuo Techninės specifikacijos 2.4 papunktyje nurodyto defektavimo akto pasirašymo  dienos privalo pateikti Pirkėjui Grafiką, parengtą pagal Sutarties specialiųjų sąlygų 6 priede pateiktą formą. Grafikas turi būti suderintas su Pirkėju ir patvirtintas abiejų Šalių atstovų parašais. 

	2.8.
	Grafike turi būti nurodyta kiekvienos Techninėje specifikacijoje (Techninės specifikacijos priede Nr. 2) nurodytos numatomo laivo remonto paslaugos / prekės, kuriai Pirkėjas pritarė Techninės specifikacijos 2.4 papunktyje nustatyta tvarka,  Tiekėjo atliekamų veiksmų vykdymo tvarkaraštis, taip pat turi būti pažymėta, kurios remonto paslaugos gali būti teikiamos / prekės montuojamos lygiagrečiai, o kurios iš jų gali būti teikiamos / montuojamos tik Grafike numatytu eiliškumu. 

	2.9.
	1) Jeigu laivo  remonto paslaugų teikimas vėluoja ir neatitinka Grafiko, Tiekėjas, ne vėliau kaip per 3 (tris) darbo dienas nuo vėlavimo aplinkybių atsiradimo, privalo atnaujinti Grafiką taip, kad nebūtų pažeistas Techninės specifikacijos 2.12  papunktyje numatytas terminas. Atnaujintame Grafike turi būti pažymėti visi atnaujinimai tokiu būdu, kad Pirkėjui būtų lengva juos pastebėti ir įvertinti. Atnaujintas Grafikas turi būti suderintas su Pirkėju ir patvirtintas abiejų Šalių atstovų parašais.
2) Jeigu laivo  remonto metu atlikus Techninės specifikacijos 2.5 papunktyje numatytą papildomą defektavimą paaiškėja, kad reikalingos papildomos paslaugos, nenumatytos Grafike, Tiekėjas, ne vėliau kaip per 3 (tris) darbo dienas nuo aplinkybių atsiradimo, privalo atnaujinti Grafiką taip, kad nebūtų pažeistas Techninės specifikacijos 2.12  papunktyje numatytas terminas. Atnaujintame Grafike turi būti pažymėti visi atnaujinimai tokiu būdu, kad Pirkėjui būtų lengva juos pastebėti ir įvertinti. Atnaujintas Grafikas turi būti suderintas su Pirkėju ir patvirtintas abiejų Šalių atstovų parašais.
3) Paslaugų teikimo metu, neprieštaraujant Pirkėjui, atsižvelgiant į Sutarties bendrųjų sąlygų 21.2 papunktyje numatytus atvejus, Grafikas gali būti koreguojamas / atnaujinamas, keičiant Paslaugų teikimo seką, ir, vadovaujantis Sutarties bendrųjų sąlygų 21.10 papunktyje numatyta tvarka, nesuteiktų Paslaugų (jų dalies) suteikimo terminas bei įskaitant, bet neapsiribojant, laivo remonto atlikimo terminas, o taip pat Sutarties galiojimas nukeliami tokiam terminui, kiek buvo likę laiko Paslaugų  (jų dalies) suteikimui / laivo remonto atlikimui / Sutarties galiojimui Paslaugų teikimo (Sutarties)  sustabdymo metu.

	2.10.
	Laivas Paslaugų teikimui laikomas perduotu Tiekėjui nuo laivo prišvartavimo doke momento. Pasirašius Paslaugų perdavimo–priėmimo aktą, parengtą pagal Sutarties specialiųjų sąlygų priedą Nr. 4 (toliau – Paslaugų perdavimo–priėmimo aktas), ir laivą nuleidus į vandenį, laikoma, kad laivas grąžintas Pirkėjui.

	2.11.
	Paslaugų suteikimo terminas  –  ne daugiau kaip 5 (penki) mėnesiai nuo Sutarties  įsigaliojimo dienos.

	2.12.
	Laivo remonto atlikimo terminas – ne daugiau kaip 3 (trys) mėnesiai nuo Grafiko pasirašymo Techninės specifikacijos 2.3 ir 2.7 papunkčiuose numatytomis  sąlygomis ir tvarka dienos.

	2.13.
	Paslaugų teikimo metu, po laivo perdavimo Tiekėjui momento, galioja šios sąlygos:
1) Pirkėjo atstovas nuolat budės laive, kadangi už turtą laive, už bendrą tvarką ir švarą laivo vidinėse patalpose  atsako Pirkėjas; 
2) vidinių patalpų raktai Tiekėjui nebus perduodami, o Tiekėjo pateikimą į šias patalpas užtikrins Pirkėjo atstovas budintis laive;
3) Tiekėjo pateikimas į kitas laivo patalpas derinamas su šiame papunktyje nurodytu Pirkėjo atstovu pagal poreikį vietoje;
4) už trapų ir praėjimų būklę, apšvietimą, aplinkos apsaugos reikalavimų laikymąsi atsako Tiekėjas;
5) už tvarką teikiant Paslaugas laive, įskaitant technologinių atliekų pašalinimą (pvz., metalo atraižos, senų dažų likučiai (nuoskutos) ir kt.) ir sutvarkymą atsako Tiekėjas;
6) už nuimtų laivo remontui mechanizmų ir įrangos saugumą atsako Tiekėjas;
7) teikdamas paslaugas Tiekėjas  turi būti susipažinęs ir laikytis  Lietuvos Respublikos susisiekimo ministro 2001m. birželio 29 d. įsakymu Nr. 216  “Dėl Darbų saugos laivuose bendrųjų taisyklių patvirtinimo”[footnoteRef:1]    reikalavimų. [1:  Nuoroda internete: https://e-seimas.lrs.lt/portal/legalAct/lt/TAD/TAIS.162690/asr] 


	2.14.
	Dokavimo vietoje Tiekėjas privalo užtikrinti higieninių-sanitarinių paslaugų teikimą Pirkėjo įgulai (veikiantys ir reguliariai prižiūrimi wc, dušai (karštas ir šaltas vanduo)).

	2.15.
	Tiekėjas turi užtikrinti ir sudaryti visas sąlygas Pirkėjo atstovams (darbuotojams, tiekėjams ir kt.) su jų techninėmis priemonėmis patekti į laivą Paslaugų teikimo metu savo funkcijų  atlikimui. Apie planuojamą Pirkėjo atstovų apsilankymą laive Paslaugų teikimo metu  Pirkėjas Tiekėjui praneša raštu (el. paštu) iš anksto ne vėliau kaip likus 1 (vienai) dienai iki numatyto apsilankymo.

	2.16.
	Laivą pastačius į doką ir iškėlus iš vandens, laivas turi būti įžemintas doke pagal įžeminimui taikomus  teisės aktų reikalavimus.

	2.17.
	Laivui stovint doke, Tiekėjas turi užtikrinti savo atstovų darbų saugos ir gaisrinės saugos teisės aktuose nustatytų reikalavimų  laikymąsi. Turi būti vykdoma Dokavimo vietos kontrolė (trečiųjų asmenų, nesusijusių su Paslaugų teikimu, nepatekimas į Dokavimo vietą).

	2.18.
	Visomis medžiagomis, dažais, gruntais, glaistais, antifoulingu, tepalais, atsarginėmis detalėmis,  laivo remontui reikalingomis dalimis ir kitomis medžiagomis ir priemonėmis, paminėtomis  Techninėje specifikacijoje ir jos prieduose, reikalingomis laivo remontui pasirūpina (užsako pagal patvirtintą Grafiką, atsiskaito su tiekėjais ir / ar pardavėjais / pristato į Paslaugų teikimo vietą) Tiekėjas.

	2.19.
	Prieš atlikdamas bet kokį laivo dažymą, Tiekėjas privalo uždengti ar kitaip apsaugoti laivo denį, korpuso elementus, įrangą ir  jos elementus, kurių nenumatoma dažyti.

	2.20.
	Tiekėjas turi atlikti veiksmus, būtinus Techninėje specifikacijoje nurodytoms Paslaugoms suteikti, įskaitant, bet neapsiribojant, darbo aplinkos paruošimą (Paslaugų suteikimui trukdančių įrengimų ar kitų elementų (pvz., hidrografinė gervė, laivagalio A-stiebas ir kt.) laikiną pašalinimą). Po Techninėje specifikacijoje nurodytų Paslaugų suteikimo, sutvarkant darbo aplinką, t. y., grąžinant Paslaugų suteikimui trukdančius įrengimus ar kitus elementus į pradinę padėtį. 

	2.21.
	Jeigu Tiekėjas, teikdamas Paslaugas, išardo Techninėje specifikacijoje nepaminėtus laivo įrenginį ir / ar sistemą, ir / ar jų dalį, jis savo jėgomis ir sąskaita turi užtikrinti tinkamą šių įrenginių, sistemų ir  jų dalių surinkimą ir paruošimą darbui, bei perdavimą Pirkėjui, pasirašant Paslaugų perdavimo–priėmimo aktą. 

	2.22.
	Laivo remonto metu Tiekėjas turi užtikrinti tinkamą laivo vidinių patalpų ventiliaciją.

	2.23.
	Laivo remonto metu, Tiekėjas turi užtikrinti laivo priešgaisrinę saugą, panaudodamas laive esantį ir kitą būtiną avarinį inventorių. Tiekėjas privalo užtikrinti, kad laive nedelstinam panaudojimui būtų paruoštos ne mažiau kaip 2 (dvi) gaisrinės žarnos.

	2.24.
	Laivo remonto metu sumontuotai detalei suteikiamas ne trumpesnis kaip Tiekėjo pasiūlytas garantinis terminas. Laivo remonto metu sumontuotai detalei Tiekėjas įsipareigoja suteikti ne trumpesnį nei 6 (šešių) mėnesių garantinį terminą nuo Paslaugų perdavimo–priėmimo akto pasirašymo dienos. Visoms laivo remonto metu suteiktoms Paslaugoms suteikiamas ne trumpesnis nei 6 (šešių) mėnesių (išskyrus visų rūšių dažymui –  ne trumpesnis nei 1 (vienerių) metų) garantinis terminas, kuris skaičiuojamas nuo suteiktų Paslaugų perdavimo–priėmimo akto pasirašymo dienos. 

	2.25.
	Jeigu per Techninės specifikacijos 2.23 papunktyje nustatytą garantinį laikotarpį suteiktų Paslaugų metu pakeista detalė sugenda (nusidėvi), Tiekėjas savo sąskaita pakeičia detalę nauja arba pašalina jos defektą (suremontuoja), nebent Tiekėjas įrodo, kad gedimai atsirado dėl Pirkėjo kaltės. Trūkumai turi būti ištaisyti per Šalių raštu (elektroniniu paštu) suderintą protingą terminą, kuris negali būti ilgesnis kaip 15 (penkiolika) kalendorinių dienų nuo rašytinės pretenzijos gavimo iš Pirkėjo dienos. Laikotarpis, per kurį šalinami defektai arba detalė keičiama nauja, į garantinį laikotarpį neįskaičiuojamas.

	2.26.
	Jeigu per Techninės specifikacijos 2.23 papunktyje nustatytą garantinį laikotarpį laivas sugenda dėl Tiekėjo nekokybiškai suteiktų Paslaugų, Tiekėjas privalo savo pajėgumais ir sąskaita per protingą su Pirkėju raštu (elektroniniu paštu) suderintą laikotarpį, kuris negali būti ilgesnis kaip 15 (penkiolika) kalendorinių dienų nuo rašytinės pretenzijos gavimo iš Pirkėjo dienos, pašalinti defektus, pakeisti sugedusias detales. 

	2.27.
	Esant Pirkėjo abejonėms dėl Paslaugų kokybės tiek Paslaugų perdavimo–priėmimo metu, tiek garantinio laikotarpio metu, Pirkėjas gali skirti nepriklausomą Paslaugų kokybės ekspertizę. Jei ekspertizės metu nustatoma, kad Paslaugos suteiktos nekokybiškai – ekspertizės išlaidas apmoka Tiekėjas, jei Paslaugos suteiktos kokybiškai – Pirkėjas. Šalys susitaria, kad tokios ekspertizės išvados joms bus privalomos.

	2.28.
	Tiekėjas į Paslaugų įkainius įskaičiuoja visus mokesčius, medžiagų ir įrangos kainą, transporto išlaidas, su dokumentų, kurių reikalauja Pirkėjas, rengimu ir pateikimu, kitas su Paslaugų teikimu susijusias, Tiekėjo tiesiogines ir netiesiogines išlaidas. Pasirašydamas Sutartį Tiekėjas pareiškia, kad jis gerai išanalizavo Techninę specifikaciją, numatė ir įvertino visą Paslaugų apimtį. Jeigu Sutarčiai tinkamai įvykdyti yra būtina atlikti kitas paslaugas, kurias Paslaugų įkainio sudėtyje sudarydamas Sutartį būtų numatęs kiekvienas profesionalus ir protingas Tiekėjas, tačiau Tiekėjas jų nenumatė ir neįtraukė į Paslaugų įkainius, tai šias paslaugas Tiekėjas įsipareigoja suteikti savo sąskaita. 

	2.29.
	Visi su Paslaugomis ir jų teikimu susiję Tiekėjo veiksmai (laivo pastatymas į doką, iškėlimas iš vandens, nuleidimas į vandenį, veiksmai, būtini Techninėje specifikacijoje nurodytoms Paslaugoms suteikti, įskaitant, bet neapsiribojant, darbo aplinkos paruošimą, Paslaugų suteikimui trukdančių įrengimų ar kitų elementų (pvz., hidrografinė gervė, laivagalio A-stiebas ir kt.) laikiną pašalinimą)  turi būti įskaičiuoti į Tiekėjo pasiūlyme nurodytus Paslaugų įkainius.

	2.30.
	Techninėje specifikacijoje naudojamas mato vienetas, išreikštas komplektais (trumpinys - kompl.), reiškia paslaugų, veiksmų, medžiagų ir kitokių priemonių visumą, reikalingą Techninėje specifikacijoje nurodytoms Paslaugoms suteikti.



Techninės specifikacijos 1 priedas

LAIVO PAGRINDINIAI TECHNINIAI DUOMENYS

	SAVININKAS
	LIETUVOS TRANSPORTO SAUGOS ADMINISTRACIJA

	LAIVO REGISTRACIJOS UOSTAS
	KLAIPĖDA

	LAIVO ŠAUKINYS
	LYQU

	PASTATYMO METAI IR VIETA
	2003 M. SUOMIJA

	LAIVO PASKIRTIS
	HIDROGRAFINIS

	LAIVO MASĖ
	41 T

	ILGIS
	19,8 M

	PLOTIS
	6,7 M

	BORTO AUKŠTIS
	3 M

	BENDROJI TALPA
	74 T

	GRYNOJI TALPA
	22 T

	KORPUSO MEDŽIAGA
	ALIUMINIS

	EIGOS VARIKLIS
	DU DYZELINIAI SCANIA DI9

	ELEKTROS GENERATORIUS
	KUBOTA V2203-EBG

	BENDRAS GALINGUMAS
	448 KW



Techninės specifikacijos 2 priedas

NUMATOMO LAIVO „VARŪNA“ REMONTO APIMTYS

	Eil. Nr.
	Paslaugų / prekės pavadinimas
	Mato vnt.
	Preliminarus kiekis*

	1
	2
	3
	4

	
	1. Paruošimo paslaugos
	
	

	1.
	Velenų centravimas prieš ir po dokavimo.
	vnt.
	2 

	2.
	Kilblokų išdėstymas doke laivo „Varūna“ (toliau – laivas) iškėlimui. Laivo įvedimas į doką, pakėlimas į doką remontui. Po remonto laivo nuleidimas į vandenį, laivo išvedimas iš doko.
Laivo įžeminimas doke ir prijungimas prie kranto 380 V 15 kW elektros tinklo ir atjungimas po remonto.
	kompl.
	1

	3.
	Elektros energijos energijos 380V tiekimas laivui.
	kW/parai
	100

	4.
	Pastolių doke nuoma.
	parai
	21 

	5.
	Laivo stovėjimas doke.
	para
	21 

	
	2. Korpuso ir mechaninės dalies paslaugos 
	
	

	6.
	Į paruoštas talpas išleisti 2-juose dyzelino tankuose esantį degalų likutį , atidaryti tankų apžiūros liukus 2 vnt., išplauti tankus, išvalyti nuosėdas, plovimo atliekas utilizuoti. Po tankų valymo išvalytus degalus supilti atgal.
	kompl.
	1

	7.
	Laivo korpuso storio matavimai 10 (dešimtyje) suderintų taškų. 
	kompl.
	1

	8.
	Laivo korpuso siūlių suvirinimas. 
	m
	1

	9.
	Pažeistų laivo korpuso apkalos lakštų keitimas ir suvirinimas.
	m²
	1

	10.
	Laivo korpuso glaistymas povandeniniu glaistu.
	m²
	5 

	11.
	Sraigtų ir vairo mechanizmo demontavimas ir sumontavimas po remonto.
	kompl.
	2

	12.
	Sraigtų velenų ištraukimas ir įstatymas po remonto.
	vnt.
	2 

	13.
	Sraigtų velenų defektavimas (velenų apmatavimas, velenų mušimo ant staklių patikrinimas, velenų guolių patikrinimas).
Sraigto velenas Aisi 329, skersmuo 60 mm, guolis – kapraloninė įvorė, kurios dydis pritaikomas vietoje po veleno ištraukimo, jeigu ją  būtina keisti dėl susidėvėjimo. 
	kompl.
	2 

	14.
	Sraigtų velenų guolių įvorės (detalės) tiekimas
	vnt.
	2 

	15.
	Sraigtų velenų guolių įvorės pakeitimas (paslauga)
	vnt.
	2 

	16.
	Sraigtų velenų guolių įvorių pakeitimas su pagaminimu, senų įvorių  demontavimu ir naujų įvorių įpresavimu.
	vnt.
	2 

	17.
	Sraigtų velenų kakliukų defektavimas, atliekant defektavimą ant staklių ir matuojant nusidėvėjimą.
	kompl.
	2 

	18.
	Sraigtų velenų kakliukų  atraminių vietų remontas (virinimas, tekinimas ir šlifavimas) 
	kompl.
	2 

	19.
	Sraigtų velenų kalibravimas ir balansavimas.
	kompl.
	2 

	20.
	Dviejų sraigtų velenų tiesinimas po defektavimo. 
	val.
	8 

	21.
	Sraigtų velenų guolių, movos ir deidvudo riebokšlių pakeitimas. 
	kompl.
	2 

	22.
	Sraigtų menčių ir stebulių defektavimas laboratoriniu defektoskopiniu metodu.
	kompl.
	2

	23.
	Sraigtų menčių ir stebulių lyginimas, šlifavimas, balansavimas ir poliravimas. 
	kompl.
	2

	24.
	Cinko-magnio protektorių (po 2,1 kg), stabdančių aliuminio koroziją, pakeitimas naujais.
	vnt.
	24

	25.
	Pakabinti ant laivo borto anodus, mažinančius aliuminio koroziją, 1 m x DIA3-5 cm.
	vnt.
	3

	
	3. Paruošimo dažymui ir dažymo paslaugos
	
	

	26.
	Laivo korpuso išorės nuplovimas 600 kg/cm2 slėgio gėlu vandeniu nuo apaugų bei atsisluoksniavusių dažų 1 kartą po laivo pakėlimo į doką. Atsilupusių dažų šlifavimas.
	m²
	310

	27.
	Iliuminatorių ir kitų nedažomų įrenginių apdengimas nuo dažymo ir atidengimas po dažymo.
	kompl.
	1

	28.
	Povandeninės laivo korpuso dalies, išorinio borto, falšborto ir lejerių dangos paruošimas dažymui ir gruntavimas (gruntas Intergard 263 arba analogiškas) pagal aliuminio korpuso dažymo technologiją.
	m²
	310

	29.
	Povandeninės laivo korpuso dalies iki vaterlinijos nudažymas neapaugančia danga (antifouling CruiserEco A/F arba analogiška) pagal aliuminio korpuso dažymo technologiją.
	m²
	180

	30.
	Išorinio laivo borto virš vaterlinijos, falšborto ir lejerių paruošimas ir dažymas mėlyna spalva (dažai Interhane 870 arba analogiški) pagal aliuminio korpuso dažymo technologiją.
	m²
	130

	31.
	Senų dažų nuvalymas nuo  laivo denio įrenginių (kėlimo įrenginiai 4 vnt., brašpilio tvirtinimo stovas), jų paruošimas dažymui, nugruntavimas ir nudažymas  baltais, juodais bei oranžiniais liuminescenciniais dažais.
	vnt.
	5

	32.
	Senų dažų nuvalymas, paruošimas dažymui, nugruntavimas ir laivo antstato šoninės dalies, vairinės ir stiebo nudažymas baltais dažais pagal aliuminio dažymo technologiją.
	m²
	50

	33.
	Laivo vairinės viršutinės dalies briaunos paruošimas ir nudažymas  oranžiniais liuminescenciniais dažais pagal aliuminio dažymo technologiją.
	m²
	5

	34.
	Senų dažų nuvalymas, paruošimas dažymui, nugruntavimas ir laivo denio ir antstato viršutinės dalies nudažymas žaliais dažais pagal aliuminio dažymo technologiją.
	m²
	30

	35.
	Laivo pavadinimo „VARŪNA“ (raidžių aukštis 14 cm, teksto ilgis apie 1 m, dažai balti) nudažymas.
	vnt.
	3 

	36.
	Laivo registracijos uosto pavadinimo „KLAIPĖDA“ (raidžių aukštis 14 cm, teksto ilgis apie 1,2 m, dažai balti) nudažymas.
	vnt.
	1

	37.
	Laivo šaukinio „LYQU“ (raidžių aukštis 20 cm,  teksto ilgis apie 1 m, dažai juodi) nudažymas.
	vnt.
	2

	38.
	Laivo grimzlės skalės žymų nudažymas baltais dažais.
	vnt.
	4

	
	4. Dokumentacijos paketas
	
	

	39.
	Pirkėjo atstovui turi būti pateikta: 
a) suteiktų laivo remonto paslaugų ataskaitos, 
b) laivo korpuso apkalos storio matavimų, sraigtų velenų ir jų kakliukų (jei po defektavimo bus užsakomos atitinkamos Paslaugos), sraigtų menčių ir stebulių (jei po defektavimo bus užsakomos atitinkamos Paslaugos) vykdyto (-ų) defektavimo aktas (-ai), 
c) Laivo dalių ir įrenginių dažymo ataskaitos (sunaudotų dažų, glaisto, grunto), prie kurių pridedami priedai (originalai arba Tiekėjo patvirtintos kopijos) su naudotų grunto, glaisto, dažų techninėmis charakteristikomis;
d) Laivo povandeninės dalies dažymo ataskaitos (sunaudotų antifoulingo dažų, atitinkančių  Europos Parlamento ir Tarybos reglamentą (EB) Nr. 782/2003, 2003 m. balandžio 14 d., dėl draudimo naudoti laivuose organoalavo junginius, sertifikatas), prie kurių pridedami priedai (originalai arba Tiekėjo patvirtintos kopijos) su naudotų antifoulingo dažų techninėmis charakteristikomis.
	kompl.
	1


*Preliminarus Paslaugų kiekis nurodytas tik pasiūlymų palyginimo ir vertinimo tikslais. Nurodytas preliminarus Paslaugų / prekių kiekis yra tik orientacinis skaičius ir negali būti pagrindas reikalauti iš Pirkėjo užsakyti Paslaugas / prekes. Paslaugos / prekės bus perkamos pagal faktinį Pirkėjo poreikį Paslaugų pirkimo–pardavimo sutarties galiojimo metu.

